**Friesland** (holandski: *Friesland*, zapadnofrizijski: *Fryslân*) je jedna od 12 nizozemskih provincija, smještena na sjeveru zemlje.

Geografija
----------

Primorska provincija ima površinu od 2217 km² i 644.811 stanovnika (procjena 2009). Treća je po površini nizozemska provincija, ali tek osma po broju stanovnika, te ima najnižu gustoću naseljenosti od bilo provincije. Većinsko stanovništvo su protestantski Frizi koji i danas održavaju svoj vlastiti jezik i vlastitu literaturu. Friesland zauzima zapadni dio historijske regije Frizije, koji se proteže od jezera IJsselmeer do Sjevernog mora i zapadnofrizijskih otoka, od kojih njih četiri pripadaju Frieslandu. Sa zapada graniči sa provincijama Groningenom i Drentheom, a s juga s provincijama Overijsselom i Flevolandom. Najveći urbani centar je Leeuwarden, koji je i glavni grad provincije, a leži u sjevernoj unutrašnjosti.

Karta Frieslanda
Provinciju Friesland oplakuje ogroman sistem kanala i jezera, osobito na sjeveru i zapadu, po kojem se prostiru najveća jezera Tjeukemeer, Slotermeer, Fluessen i Sneekermeer. Friesland je velika obalna ravnica i visina mu rijetko prelazi 15 metara iznad razine mora.

Frizijsko-holštajnska goveda
Teren na jugoistoku prekriven je šumama i voćnjacima, a tu pasu i čuvene frizijsko-holštajnske krave. Zemljište je pješčana vriština omeđena močvarama, na koje se nastavljaju tresetišta. Između močvara i pješčane obale proteže se pojas gotovo ravnog vlažnog glinenog tla i poldera, u kom se melioriranje i kultiviranje tla još i danas polako nastavlja, i to uglavnom pored sjeverne obale. Posljednja ozbiljna velika poplava pogodila je taj kraj 1825. godine. Teren tog dijela provincije omogućuje uzgoj krumpira, pšenice, šećerne repe i krmiva za frizijske goveda. Na otoku Terschelling nalazi se rezervat prirode posvećen očuvanju tuljana.

Privreda i urbani centri
------------------------

Poljoprivreda je osnova privrede provincije Friesland, poznate po prodaji velikih količina govedine i mliječnih proizvoda. Uz to ima i nešto industrije, vezanu uz proizvodnju poljoprivrednih strojeva. Za ekonomiju provincije važan je i turizam, koji se u velikoj mjeri bazira na vodenim sportovima. Osim Leeuwardena, veći grad je i Harlingen, jedina luka provincije, koja joj služi kao izlaz. Ostala veća naselja su Sneek, Heerenveen, Drachten, Bolsward, Franeker, Dokkum i Lemmer.

### Općine (gemeente) Frieslanda

* Achtkarspelen
* Ameland
* Boarnsterhim
* Dantumadiel
* Dongeradeel
* Ferwerderadiel
* Franekeradeel
* Gaasterlân-Sleat
* Harlingen
* Heerenveen
* Het Bildt
* Kollumerland c.a.
* Leeuwarden
* Leeuwarderadeel
* Lemsterland
* Littenseradiel
* Menaldumadeel
* Ooststellingwerf
* Opsterland
* Schiermonnikoog
* Skarsterlân
* Smallingerland
* Súdwest Fryslân
* Terschelling
* Tytsjerksteradiel
* Vlieland
* Weststellingwerf

### Drevni gradovi Frieslanda

| Nizozemski | Zapadnofrizijski | Povelja dana |
| --- | --- | --- |
| Leeuwarden | Ljouwert | 1285, obnovljena 1435. |
| Sneek | Snits | 1456. |
| IJlst | Drylts | 1268. |
| Sloten | Sleat | 1426. |
| Stavoren | Starum | 1118. |
| Hindeloopen | Hylpen | 1285. |
| Workum | Warkum | 1399. |
| Bolsward | Boalsert | 1425. |
| Harlingen | Harns | 1234. |
| Franeker | Frjentsjer | 1374. |
| Dokkum | Dokkum | 1298. |

Povezano
--------

|  |  |
| --- | --- |
| * Frizija
* Frizijski otoci
* Frizijski solarni izazov
 | * Frizijci
* Zapadnofrizijski jezik
 |

Izvori
------

1. 1 2 3 4 5 6 7 8 9 10 11 12  „*Friesland*" (engleski). Encyclopædia Britannica. Pristupljeno 19. 1. 2014.

Vanjske veze
------------

***Friesland*** na Wikimedijinoj ostavi

* Službene stranice provincije ()
* *Friesland* na portalu Encyclopædia Britannica ()

| * p
* r
* u
Nizozemska Nizozemske provincije |
| --- |
| Provincije | 
* Drenthe
* Flevoland
* Friesland
* Gelderland
* Groningen
* Limburg
* Sjeverni Brabant
* Sjeverna Holandija
* Overijssel
* Južna Holandija
* Utrecht
* Zeeland

 | Map: Provinces of the NetherlandsMap: Provinces of the Netherlands |
| Javna tijela | 
* Bonaire
* Sveti Eustahije
* Saba

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 244963195
* LCCN: n79018847
* GND: 4018616-7
* BNF: cb11954828f (podaci)

 |